אגם נטרון

אגם נטרון הוא אגם מלח השוכן בצפון טנזניה קרוב לגבול המדינה עם קניה, בהסתעפות המזרחית של הבקע המזרח אפריקאי. האגם רדוד ועומקו המרבי שני מטרים, רוחבו משתנה בהתאם לגובה המים המתאדים בקצב גבוה במיוחד. אידוי מי האגם משאיר מאחוריו תערובת של מלחים ומינרלים המכונים נטרון ומכאן שמו של האגם. טמפרטורת האגם מגיעה ל-60 מעלות צלזיוס ותלויה בגשמים. רמת הבסיסיות של האגם חריגה במיוחד, והיא אחת מהתכונות אשר בגינן האגם מפורסם, ועשויה להגיע לרמות בין 9 pH ל-pH 10.5, רמות הדומות לרמת הבסיסיות של אמוניה. הטמפרטורה הגבוהה של האגם, וכן בסיסיותו הגבוהה אינן מאפשרות התפתחות משמעותית של החי והצומח. עם זאת, האגם הוא בית גידול חשוב לפלמינגו ומספר מצומצם של מינים נוספים. באזורים מסוימים, מלוחים פחות, מצליחים לשרוד מספר מיני דגים. קישורים חיצוניים אגם נטרון, באתר אנציקלופדיה בריטניקה (באנגלית)